text: Politiker: Hurra for speedway
  09 maj 2015 kl. 06.31
  Esbjerg Kommune har støttet Korskrobanen med flere millioner kroner. Nu får byen pengene retur i form af reklame
  Esbjerg Motorsport og Esbjerg Kommunen er sammen blevet enige om en udviklingsplan, der har betydet, at Korskrobanen nu kan leve op til de standarder det kræves, hvis man vil have internationale arrangementer.
  Formand for Kultur- og Fritidsudvalget Jakob Lose, Venstre, er glad for at kunne støtte klubben.
  - Vi vil jo rigtig gerne have flere store begivenheder til Esbjerg, fordi de giver opmærksomhed og sætter på den måde Esbjerg på landkortet. 
  Jakob Lose roser det store arbejde, som klubben med de mange frivillige har gjort.
  - De gør det rigtigt godt, synes jeg, og vi kan jo se, at der kommer stadig flere tilskuere derud, og det er vel at mærke stærkt engagerede tilskuere, siger han til TV SYD.
  Sådan har kommunen støttet Esbjerg Motorsport:
  År 2015 ? i alt 3,3 mill. kr. 
  Klublokaler, ryttergård, dommer-presse-tv-platform i alt 2,1 mill. kr. 
  Opgradering af bilbane: 880.000 kr. 
  Dertil noget til driftsomkostninger m.m
  År 2014 ? i alt 2,4 mill. kr. 
  Lysanlæg og el-tavle 200.000 kr. 
  Opgradering af bilbanen 900.000 kr. 
  Afvanding og P-plads 1 mill. kr.
  Dertil kommer driftsomkostninger m.m.
  